หงส์-ปืน ส่อแห้ว ฮุนเตลาร์ จ่อต่อสัญญาใหม่ชาลเก
สำนักข่าวต่างประเทศรายงานวันที่ 1 พ.ย. ว่า ราชันสีน้ำเงิน ชาลเก 04 ทีมดังแห่งศึกบุนเดสลีกา เยอรมัน ออกมายืนยันว่าได้เริ่มเปิดฉากเจรจาสัญญาฉบับใหม่กับ คลาส แยน ฮุนเตลาร์  ดาวยิงทีมชาติเนเธอร์แลนด์ แล้ว หลังนักเตะถูกจับจ้องจากทีมยักษ์ใหญ่ในศึกพรีเมียร์ลีก อังกฤษ,สำหรับ ฮุนเตลาร์ จะสามารถย้ายทีมได้อย่างอิสระในช่วงซัมเมอร์และมีรายงานว่า ชาลเก พร้อมปล่อยตัวเขาออกจากทีมในช่วงตลาดซื้อขายนักเตะเปิดรอบ 2 เดือนมกราคม ปีหน้า โดยมีทีม ลิเวอร์พูล, อาร์เซนอล รวมไปถึง ทอตแนม ฮอตสเปอร์ ที่สนคว้า ฮุนเตลาร์ มาแทนที่ของ โรเบร์โต โซลดาโด กองหน้าชาวสเปน ที่ส่อแววถูกโละออกจากทีมไก่เดือยทองในช่วงต้นปีหน้า,อย่างไรก็ตาม รายงานล่าสุดระบุว่า ฮอร์สท์ เฮลด์ท ผู้จัดการทั่วไปของทีมชาลเก ออกมายืนยันแล้วว่าพวกเขากำลังเจรจาสัญญาฉบับใหม่กับฮุนเตลาร์ เพื่อรั้งดาวยิงตัวเก่งให้อยู่กับทีมต่อไป,ผมสามารถยืนยันได้ว่าทางเราได้พูดคุยกับฮุนเตลาร์ และการเจรจาก็เป็นไปด้วยดี ทั้งสองฝ่ายได้ส่งสัญญาณถึงความเป็นไปได้ในข้อตกลงใหม่ที่จะดำเนินการร่วมกันต่อไปในอนาคต เฮลด์ท กล่าว,ทั้งนี้ ฮุนเตลาร์  ทำผลงานได้อย่างยอดเยี่ยมในฤดูกาลนี้ หลังยิงไปแล้ว 7 ประตู จากการลงเล่น 11 นัด
ทีม ชาลเก 04 ออกมายืนยันว่าได้เริ่มเปิดการเจรจาสัญญาฉบับใหม่กับ คลาส แยน ฮุนเตลาร์  ดาวยิงตัวเก่งแล้ว หลังถูกจับจ้องจากทีมในศึกพรีเมียร์ลีก อังกฤษ
ชาลเก04,ลิเวอร์พูล,อาร์เซนอล,คลาส แยน ฮุนเตลาร์,ฮอร์สท์ เฮลด์ท,ข่าวกีฬา